Die wêreld in foto’s – 9 Januarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Werkers maak hulself warm bo-op ŉ oond by ‘n baksteenfabriek in Kathmandu, Nepal. (Foto: Niranjan Shrestha, AP) Serena Williams van die VSA juig nadat sy ŉ punt verower het teen haar landgenoot Christina McHale in die tweede rondte enkelspelwedstryd van die ASB Classic-tennistoernooi in Auckland, Nieu-Seeland. (Foto: Chris Symes, AP) ‘n Man voer ŉ toertjie met vuur uit terwyl aanhangers van die Indiese Tamil-superster, Rajinikanth, die uitreiking van sy jongste rolprent, Darbar, buite ŉ fliekteater in Mumbai, Indië, vier. (Foto: AP) Die selfverklaarde super-aanhanger van die koninklikes, John Loughrey, poseer vir die media voor Buckingham-paleis in Londen nadat prins Harry en sy vrou, Megan, aangekondig het hulle gaan terugstaan as senior lede van die koninklike familie. (Foto: Kirsty Wigglesworth, AP) Betogers op die Place de la Bastille in Parys tydens ŉ betoging teen pres. Emmanuel Macron se plan om die pensioenstelsel te laat hersien. (Foto: Francois Mori, AP)